Държавен вестник, бр. 14, 2023 г., стр. 21

БРОЙ  14	
Д Ъ Р Ж А В Е Н  В Е С Т Н И К 	
СТР.  21  
публикувана информация.28 В Европа 75 % от младите хора между 15 и 24 г. признават, че не 
могат да различат истини от неистини и истински от фалшиви новини.
По отношение на нивото на участие в доброволчески дейности национално представителното 
изследване за младежта през 2020 г. потвърждава, че 47 % са се включвали в доброволчески 
акции, но за съжаление основната част от тях посочват изпращането на дарителски съобщения 
като основна форма на доброволческо участие. Реално ангажирани с доброволчество чрез труд 
са едва 15 % от участниците в проучването. Както е характерно за доброволческата дейност по 
принцип, у нас жените с по-високо образование по-често се включват в доброволчески прояви 
за сметка на мъжете.
По отношение на гражданската активност данните от последните актуални проучвания показ-
ват, че делът на българските младежи, които не се интересуват от политика, е голям – 73 %. С 
увеличаване на възрастта се увеличава делът на младите, които имат интерес към политиката. 
Въпреки отчетените високи нива на незаинтересованост спрямо политическия живот, младите 
хора декларират, че гласуват винаги или често. Изследването на Евробарометър29 показва, че 
71 % от младите хора в България са участвали в избори на местно, национално или европейско 
ниво (при 72 % за ЕС28).
Налице е обаче предпоставка за продължаване и развитие на младежката работа в тази насока, 
основана на общата положителна нагласа – 68 % от младите хора смятат, че си струва човек да 
участва в доброволчески инициативи, като биха се мотивирали основно от такива, свързани с 
хора/деца в нужда, социални дейности, бедствия и аварии или в дейности по опазване на окол-
ната среда. Импулсът за добротворчество, усилен и от ситуацията у нас и по света, свързана с 
настъпилата пандемия от коронавирус през 2020 г., също е добра предпоставка в тази насока.
Младите българи остават с подчертано положително отношение към ЕС, като сред 18 – 29-го-
дишните се регистрират най-позитивни нагласи към ЕС.30
Сериозен напредък има по отношение интереса към участие сред българските младежи и 
реализиране на проекти по програмите на ЕС „Еразъм+“ и „Европейски корпус за солидарност“.
Програма „Еразъм+“
Програма „Европейски корпус за солидарност“
Година
Брой одобрени 
проекти
Финансиране 
(eвро)
Брой одобрени проекти
Финансиране  
(eвро)
2019 г.
624
41 865 658
76
1 811 381
2018 г.
462
35 577 387
31
1 095 810
2017 г.
383
32 017 664
2016 г.
380
26 989 518
2015 г.
352
25 273 359
В началото и в края на периода 2010 – 2020 г. се отчита сериозно завишение в броя на за-
вършилите български младежи в чужбина. През учебната година 2010/2011 те са 10 219, докато 
през учебната 2020/2021 г. са се увеличили с около 70 %. Това показва както повишен интерес 
към образование в чужбина, така и предоставяне на повече възможности за това.
Късно придобиване на битова автономност – българските младежи напускат дома на роди-
телите си средно на 30 год., като мъжете живеят с родителите си до 32,1 год., а жените – до 
27,6 год.31
28 Център за развитие на медиите, Проучване на медийната грамотност на 642 ученици между 15 и 19 год. 
в 10 училища в страната.
29 European Commission (2019) Flash Eurobarometer 478, https://www.kantarpublic.com/download/documents/155/
Flash+Eurobarometer+-+Views+of+young+people.pdf
30 Изследване на социологическа агенция ТРЕНД „Нагласи към ЕС и евроизборите“ (6 – 13.03.2019)
31 ЕВРОСТАТ